Kari Garmann

Kari Garmann (født 16. juni 1945 i Oslo) er en norsk tidligere politiker (H).

Garmann er datter av Per Gram og Johanne Dybwad, og er utdannet cand.polit. (UiO, 1973) og MBA (BI, 1991). Hun har arbeidet i Oslo kommune, som direktør i Norges Postbank, og som selvstendig næringsdrivende og bedriftsrådgiver.

Hun var vararepresentant på Stortinget i periodene 1981–1985 og 1985–1989. Hun var fast møtende vara for statsminister Kåre Willoch fra oktober 1985 til mai 1986, og for arbeids- og administrasjonsminister Kristin Clemet fra november 1989 til november 1990. Garmann satt i henholdsvis Justiskomiteen og Kommunal- og miljøvernkomiteen disse to periodene.

Garmann satt i Oslo bystyre fra 1979 til 1987, og i periodene 1979–1981 og 1983–1987 satt hun i formannskapet. Hun var medlem av Arbeidsutvalget og hovedstyret i Oslo Høyre 1988–1989, og har også vært aktiv i styret i Slemdal krets/Vinderen Bydelsforening i Oslo Høyre.

Referanser

Eksterne lenker 
 

Stortingsrepresentanter fra Høyre
Stortingsrepresentanter 1985–1989
Stortingsrepresentanter 1989–1993
Høyre-politikere i Oslo
Dybwad (slekt)